Blue Air aşteaptă primele avioane Boeing 737 MAX. Modelul a fost retras în 2019, după ce două aeronave s-au prăbușit.
Blue Air aşteaptă primele avioane Boeing 737 MAX în martie. EASA consideră că modificările aduse avioanelor sunt suficient de sigure să reintre în piaţă. Avioanele Boeing 737 MAX au fost retrase de pe piaţă în 2019.
Anul acesta se va putea zbura cu Boeing 737 MAX. Din martie. Blue Air a comandat în regim de leasinng operaţional 10 astfel de aeronave. Şi Tarom a comandat 5 astfel de aeronave care trebuiau să ajungă în ţară anul acesta, însă compania a suspendat negocierile cu Boeing pe perioada pandemiei. Astfel termenul acestora va fi amânat."Aşteptăm primele MAX-uri anul acesta, imediat ce primesc autorizaţia de zbor. În martie-aprilie ne aşteptăm să primim prima aeronavă Boeing MAX", a declarat Oana Petrescu, CEO Blue Air.Boeing a retras în 2019 modelul 737 MAX după ce două aeronave s-au prăbușit în decurs de câteva luni. Compania a pierdut la acel moment nu mai puțin de 25 de miliarde de dolari din valoarea de piață. La finalul anului trecut, Boeing a primit autorizația de a ridica din nou de la sol modelul 737 MAX.